Rakvere teater

Rakvere teater on kutseline teater Rakveres. Lavastusi mängitakse teatri peamajas (Rakvere mõisa peahoone-teatrihoone) ja teatri väikeses majas, mis on mõisa 18. sajandi keskelt pärit aidahoone. Peamajas on 405-kohaline suur saal ja väikeses majas black-box-tüüpi saal, mis mahutab 104 vaatajat. 2016. aasta augustis avati teatrihoone kõrval uusehitisena Teatrikino ja proovisaali hoone, mille arhitekt on Raul Vaiksoo. Kinosaalis on kohti 144 inimesele. 2006. aastal andis teater 40% etendustest oma majast väljaspool. Rakveres mängiti esimest korda eestikeelset näitemängu 28. detsembril 1882. aastal. Viru Eesti Selts Kalevipoeg mängis Pikk tänav 7 Juhan Kunderi kirjutatud näidendit “Mulgi mõistus ja tartlaste tarkus”. Sellest sai alguse eestikeelne järjepidev teatritegemine Rakveres. 1921. aasta sügisel asutati teatrihuvilisi koondav Rakvere Näitlejate Ring (RNR), mis tõi 18 tegevusaasta jooksul lavale 120 näidendit. Lavastama kutsuti Ants Lauter, Ruut Tarmo jt. Mängiti peamiselt Rakvere Käsitööliste Seltsi majas Lai tänav 11. Rakvere mõisa endise härrastemaja kõrvale hakati teatrimaja (arhitekt Johann Ostrat) ehitama 1929. aastal, ehitus kestis vaheaegadega 1940. aastani. Valminud teatrihoone avati piduliku aktusega 1940. aasta 24. veebruaril. 25. veebruaril 1940 mängiti August Kitzbergi näitemängu "Tuulte pöörises". See oli esimene etendus Rakvere teatris. Teatri peanäitejuhtideks on teiste hulgas olnud Kulno Süvalep (1956–1961), Raivo Trass (1977–1984), Peeter Jalakas (1994–1995), Üllar Saaremäe (1996–2017). 2004. aastast tegutseb Rakvere teater sihtasutuse Rakvere Teatrimaja koosseisus. Seni oli teater kultuuriministeeriumi hallatav riigiasutus. Sihtasutuse juhataja on Velvo Väli. Teatrimaja renoveeriti 2005. aastal ning taasavati Andres Noormetsa lavastatud "Kaduviku riigiga". Teatritrepile paigaldati Ivan Zupaka loodud skulptuur "Kaduvikumehed", mis on inspireeritud teatri tolleaegsetest juhtidest. Rakvere teatri rändav kolleegipreemia meesliinis on "sokusarved" (algataja Eldor Valter). Maria Klenskaja poolt 2016. aastal algatatud rändpreemiad "Aarne" ja "Ines" on mõeldud lavatagustele jõududele. Alates 2006 aastast oli teatrijuhiks Joonas Tartu ja 2013 aastast alates Velvo Väli. Alates 2017. aastast on loominguliseks juhiks on Peeter Raudsepp ning dramaturg-lavastajaks Urmas Lennuk. Kirjandustoimetajana töötab 2022. aastast Lauri Saaber, peakunstnikuna Krista Aren. Rakvere teatri koosseisulised näitlejad hooajal 2023/2024 olid: Anneli Rahkema Eduard Salmistu Elar Vahter Helgi Annast Imre Õunapuu Jaune Kimmel Laura Niils Liisa Aibel Madis Mäeorg Margus Grosnõi Märten Matsu Peeter Rästas Rainer Elhi Saara Pius Silja Miks Tarvo Sõmer Tiina Mälberg Tuuli Maarja Möller Ülle Lichtfeldt 2021 Eesti Teatriliidu teatrikunsti eriauhind (Baltoscandali festivali korraldamise eest 2020. aasta erakordsetes tingimustes) Vaade Rakvere teatrile Vallimäelt Rakvere teatri skulptuurid Rakvere teatri helipult (2014. aastal) Kino mõisa tõllakuuri müüridel. Sirp, 19. august 2016. Saalid. Rakvere Teater, vaadatud 4.02.2021. Las arvud kõnelevad. Sirp, 8. veebruar 2008. [1] Rakvere Teatri ajalugu. Odette Kirss. "Rakvere ajalugu", Tallinn, Kirjastus Tänapäev, 2003. Rakvere teatrist saab SA Rakvere Teatrimaja. Virumaa Teataja, 18. september 2004. Kaduviku nimel, teater on tagasi! Virumaa Teataja, 27. september 2005. Teatri kaks kolleegipreemiat vahetasid omanikku. Virumaa Teataja, 10. märts 2023. Inimesed. Rakvere Teater, vaadatud 08. mai 2023. Teatri koduleht Rakvere Teater tähistab 75. juubelit. Kuulutaja, 20. veebruar 2015. Rakvere teater Eesti Teatri Agentuuri kodulehel Repertuaari koondnimekiri 2020, Rakvere Teater. Eesti Teatri Agentuur. Rakvere Teater kuulutas välja 81. hooaja publikulemmikud. ERR, 11. september 2021. Rakvere Teatri lavastusi.